**ОБЩИНСКА ИЗБИРАТЕЛНА КОМИСИЯ ВЪЛЧИ ДОЛ**

**ПРОТОКОЛ**

**№ 31**

Днес 27.01.2020год. се проведе заседание на Общинска избирателна комисия Вълчи дол, в състав:

ПРЕДСЕДАТЕЛ – Бонка Димитрова

ЗАМ-ПРЕДСЕДАТЕЛ - Валентина Радева

ЗАМ-ПРЕДСЕДАТЕЛ - Минка Радулова

 СЕКРЕТАР –Снежана Стойнева

И ЧЛЕНОВЕ:

1. Асибе Исмаилова
2. Тодор Гочев
3. Божанка Иванова
4. Петя Тодорова
5. Цветанка Тончева
6. Елка Златарова
7. Полина Петрова
8. Йорданка Колимечкова

Присъстват 12 членове, отсъстващи – 1 член

Налице е необходимият кворум и заседанието се проведе при следния

**ДНЕВЕН РЕД:**

1. Разглеждане сигнал подаден от г-жа Яна Радева Михалева заведен с вх. №188/23.01.2020г в регистъра на ОИК Вълчи дол.

Председателят прочете сигнала след което го предаде на всички членове за разглеждане. В сигнала се излагат твърдения, че при направена справка в Търговския регистър се вижда, че с ЕИК 103325669 е регистрирано търговско предприятие ЕТ ”Тронис-Георги Тронков” със собственик Георги Минчев Тронков, както и за регистрирано търговско дружество „Цвят-2004” ООД с ЕИК 103878431където Георги Минчев Тронков е управител.Цитирана е правната разпоредба на чл. 41, ал.1 от ЗМЗМА, съгласно която „ Кметовете на общини, на райони и на кметства, кметските наместници, заместник-кметовете на общини и на райони и секретарите на общини не могат да извършват търговска дейност по смисъла на търговския закон , да бъдат контрольори, управители или прокуристи в търговски дружества, търговски пълномощтници, търговски представители, търговски посредници, синдици, ликвидатори или да участват в надзорни,управителни и контролни органи на търговски дружества и кооперации за времето на мандата им.” Така съгласно чл. 41, ал.3 от ЗМСМА, ако е била налице такава дейност, лицето избрано за кмет, предприема необходимите действия за прекратяване на дейността и/или за освобождаването му от заеманата длъжност и уведомява писмено за това председателя на общинския съвет и общинската избирателна комисия.

След разглеждане на подадения сигнал, приложените извадки към сигнала и направени допълнителни такива от търговския регистър и проведено разискване ОИК Вълчи дол установи:

В рамките на указания срок съгласно чл. 41, ал. 3 от ЗМСМА г-н Георги Минчев Тронков е уведомил ОИК, че предприема необходимите действия за прекратяване на дейността и за освобождаването му от заеманата длъжност като управител в „Цвят – 2004” ООД и ЕТ „Тронис- Георги Тронков” .

 Непосредствено след входиране на сигнала е изискана официална справка от Общински Съвет Вълчи дол, г-н Георги Минчев Тронков в качеството си на новоизбран кмет на Община Вълчи дол уведомил ли е в едномесечния срок за предприемане на действия за прекраняване на дийността и за освобождаването му от заеманата длъжност като управител в „ Цвят -2004” ООД и ЕТ „ Тронис- Георги Тронков” .

Необходимо е да се направи запитване до г-н Георги Минчев Тронков за етапа до който са достигнали процедурите по горепосочените действия.

Да се изиска официална справка от АВ-Търговски регистър за двете фирми.

След горепосочените констатации ОИК Вълчи дол:

РЕШИ

 1. Да се изчака получаването на информация от Общински Съвет Вълчи дол.

 2. Да се направи запитване до г-н Георги Минчев Тронков и се изчака получаването на информация за етапа до който са достигнали процедурите по горепосочените действия.

 3. Да се изиска официална справка от АВ-Търговски регистър за двете фирми.

Гласували 12 членове: за – 12, против – няма

ПРЕДСЕДАТЕЛ – Бонка Димитрова

ЗАМ-ПРЕДСЕДАТЕЛ - Валентина Радева

ЗАМ-ПРЕДСЕДАТЕЛ - Минка Радулова

 СЕКРЕТАР –Снежана Стойнева

И ЧЛЕНОВЕ:

1.Асибе Исмаилова

2.Тодор Гочев

3.Божанка Иванова

4.Петя Тодорова

5.Цветанка Тончева

6.Елка Златарова

7.Полина Петрова

8.Йорданка Колимечкова